Public procurement notice: Contract Award Notice
Published: 2025-12-11
Buyer: Belügyminisztérium
Country: HU
Region: HU110
Contract type: Services
CPV classification: 72261000: Software support services
Estimated value: 59712000 HUF

Technical requirements: Bűnügyi Statisztikai Rendszer informatikai szoftverüzemeltetési, támogatási szolgáltatásainak elvégzése 24 hónap időtartamban.
Az egységes nyomozóhatósági és ügyészségi bűnügyi statisztika (a továbbiakban ENyÜBS) előállítását szolgáló Bűnügyi Statisztikai Rendszer (továbbiakban: BSR) 24 hónap időtartamban történő informatikai szoftverüzemeltetési támogatási szolgáltatásainak (összefoglalóan: szupport) elvégzése 1 darab szerződés keretén belül. A BSR elsősorban a statisztikai tevékenység ellátásához szükséges adatátvételre, monitorozásra, adatfeldolgozásra valamint a közzétételi kötelezettség támogatására irányul. A jelenlegi rendszer kezelni tudja mind a régi Btk. mind a Btk. alapján előálló statisztikai adatot, mivel a régi Btk. alkalmazandó abban az esetben, ha az elkövetővel szemben enyhébb szankciót állapít meg. A BSR adatszolgáltatói jelenleg a rendőrség, az ügyészség, valamint a Nemzeti Adó- és Vámhivatal. A BSR-nek tudnia kell kezelni a TXT-k visszaküldését a beküldő szerveknek. A BSR-nek alkalmasnak kell lennie arra, hogy a jelen időszakban a rendszerhez nem kapcsolódó szervezetek esetleges későbbi integrációja megvalósítható legyen. A későbbiekben csatlakozó bírósági, büntetés-végrehajtási szervezetek adatgyűjtéseinek alapját is ENyÜBS rendszer adatkörei képezik majd, de amennyiben a csatlakozó szervnél ezeken túlmenően is keletkezik olyan adat, melynek gyűjtése szükséges, úgy a rendszernek ezeket is tudnia kell majd kezelni. A BSR alaprendszerhez illeszkedően a nyertes ajánlattevőnek az alábbi szolgáltatást kell teljesíteni: Szupport szolgáltatás az alábbi tartalommal 24 hónap időtartamban. A szupport részét képezi a BSR alaprendszer kódszótárainak és a jogszabályi környezet változásának követéséből származó szoftvermódosítások, a hiteles adatszolgáltatás érdekében szükségessé váló adatpontosítások kezelése, végrehajtása a már korábban rögzítésre került állományokban, kommunikációs interfész-módosítás, szoftverkövetés, változás tesztelés és a változások oktatásával összefüggő feladatok, különös figyelemmel a rendszer alapját szolgáló (Btk., Be.) jogszabály változásainak követésére, Feloldás és javítás, Hibaelhárítás. A rendszernek meg kell felelni a közszférabeli szervezetek honlapjainak és mobilalkalmazásainak akadálymentesítéséről szóló 2018. évi LXXV. törvényben meghatározott feltételeknek. A jelen eljárásban a beszerzés tárgyának természetéből adódóan ajánlatkérő részajánlat-tételi lehetőséget nem biztosít. A szolgáltatás egy konkrét cél megvalósítása érdekében végrehajtandó, egymással szoros összefüggésben lévő feladatok összességét jelenti, azok egymástól független részfeladatokra nem bonthatók. E körben különösen az alábbi feladatok: • a Büntető Törvénykönyvről szóló 1978. évi IV. törvénynek (régi Btk.) megfelelő jelenlegi rendszerben (ENyÜBS) található adatállomány elérhetőségének biztosítása, • a Bűnügyi Statisztikai Munkacsoport által meghatározott kódszótárak és kitöltési útmutató alapján a BSR rendszer informatikai üzemeltetési támogatása, kisebb módosítása és a vonatkozó jogszabályi környezet változásának a Megrendelő által meghatározásra kerülő feltételeknek megfelelő folyamatos informatikai követése, • a BSR rendszer üzemeltetési támogatása, • a jótállási körbe nem tartozó hibák javítása, a meglévő rendszer fejlesztői módosítása, • a vonatkozó dokumentációk, illetve a szolgáltatásműködési dokumentáció felülvizsgálata és szükség szerinti módosítása minden, a BSR-t érintő változás esetén, • a Megrendelő által tett bejelentéseknek a nyertes ajánlattevő által biztosított esetkezelő rendszerben való fogadása, dokumentálása, illetve erről szóló havi státuszjelentés készítése Megrendelő részére, • saját fejlesztésű szoftver-, konfigurációk-, illetve adatbázishibából adódó hibák javítása és a vészhelyzetek kezelése, • a https://bsr.bm.hu weboldal és a belső felhasználói webfelület (https://enyubs.bm.hu) üzemeltetési támogatása. Az alkalmazás üzemeltetése közben tekintettel kell lenni az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben foglaltakra, és az alkalmazásra vonatkozó Informatikai Biztonsági és Adatbiztonsági szabályok betartásával kell a feladatot végrehajtani. A fejlesztés nem térhet el a BM meghatározott utasításaitól, melyek a következők: - 19/2015. (VII.31.) BM utasítás a Belügyminisztérium Informatikai Biztonsági Szabályzata - 23/2011. (IX.2.) BM utasítás a Belügyminisztérium Informatikai Biztonsági Stratégiája - 21/2011. (VIII.11.) BM utasítás a Belügyminisztérium Informatikai Biztonság Politikája A fejlesztést az állami és önkormányzati szervek elektronikus információbiztonságáról szóló 2013. évi L. törvény, valamint az állami és önkormányzati szervek elektronikus információbiztonságáról szóló 2013. évi L. törvényben meghatározott technológiai biztonsági, valamint a biztonságos információs eszközökre, termékekre, továbbá a biztonsági osztályba és biztonsági szintbe sorolásra vonatkozó követelményekről szóló 41/2015. (VII. 15.) BM rendelet szerint kell végrehajtani, amelynek részeként az ajánlatkérő által megbízott auditor jogosult ellenőrzi a fejlesztés biztonsági környezetét minden érintettnél (nyertes ajánlattevő, esetleges alvállalkozó, ORFK, NAV, LÜ). Az adatbázis minősítése az adatgazdai besorolás alapján 3-as informatikai biztonsági besorolású, a fentiek alapján a nyertes ajánlattevőnek minden biztonsági jellegű tevékenységet dokumentálni kell. A szupport szolgáltatás keretében a nyertes ajánlattevőnek a rendszert folyamatosan aktualizálnia kell a mindenkori jogszabály szerint bővülő, szükség szerint változó kitöltési útmutatók alapján. Az aktualizálás keretében meg kell teremteni az újonnan felmerülő szakmai igények beépítését a feldolgozás rendszerébe, összhangban a jogszabályi változásokkal.


Winner: Millmen Informatikai és Tanácsadó Kft.
Award value: 59712000
Number of bids: 0